છ ગાઉની યાત્રા કરવા દેશભરમાંથી અંદાજે 50 હજાર શ્રદ્ધાળુઓ આવ્યા હોવાનું અનુમાન લગાવી શકાય છે. સવારે શત્રુંજય તળેટીમાં વિશાળ માનવ મેદની યાત્રા શરૃ કરવા ઉમટી પડ્યા હતા. તળેટીમાં પૂજન વંદન કરી યાત્રાને જય આદિનાથના નારા સાથે પ્રારંભ કર્યો હતો. સિદ્ધવડ ખાતે 97 પાલ ઉભા કરી યાત્રિકોની ભક્તિ કરાઈ રહી છે અને શેઠ આણંદજી કલ્યાણજી પેઢી દ્વારા યાત્રાળુઓ માટે સુંદર વ્યવસ્થા કરવામાં આવી છે.